भाजपा के पूर्व प्रदेश अध्यक्ष सूर्य प्रताप शाही, रमापतिराम त्रिपाठी जैसे लोग कब कार्यालय आते हैं कब नहीं, इस की सूचना भाजपा का मीडिया विभाग कभी नहीं देता. अमित शाह कब आते हैं, कब जाते हैं, क्या बोलते हैं, इस की औफ द रिकौर्ड और औन द रिकौर्ड दोनों ही तरह की सूचनाएं भेज दी जाती हैं. नरेंद्र मोदी के दबाव में उत्तर प्रदेश भाजपा के ये नेता कसमसा जरूर रहे हैं पर चुनाव तक चुप रहने में ही भलाई समझ रहे हैं. दबी जबान से ये लोग स्वीकार करते हैं कि अमित शाह के कद के आगे प्रदेश के तमाम नेता उपेक्षित किए जा रहे हैं.